पाएं अपने शहर की ताज़ा ख़बरें और फ्री ई-पेपरडाउनलोड करें
गांव सेह में ट्रांसफार्मर से निकली चिंगारी से लगी आग में चार एकड़ में खड़ी गेहूं की फसल जलकर राख हो गई है। आग का पता चलते ही फसल के मालिक रणजोध सिंह ने गांव के गुरुद्वारा साहिब साहिब से अनाउंसमेंट करवाई, जिसे सुनकर गांव के अन्य किसान अपने ट्रैक्टर और संसाधन लेकर मौके पर पहुंचे और आग पर काबू पाने का प्रयास किया। किसान रणजोध सिंह ने बताया कि सुखविदर सिंह से यह जमीन उन्होंने ठेके पर ले रखी है। जिसमें पिछौती खेती के तहत बीजी गई करीब 4 एकड़ गेहूं की फसल तैयार खड़ी थी।
सुबह करीब दस बजे खेतों में लगे ट्रांसफाॅर्मर में शाॅर्ट सर्किट हुआ। जिससे खेत में खड़ी फसल जलकर स्वाहा हो गई। हालांकि, गांववासियों द्वारा किए सहयोग के चलते बाकी फसल को बचा लिया गया। गांववासियों तथा पीडि़त किसान ने प्रशासन से मांग की कि गेहूं की राख हुई फसल का मुआवजा दिया जाए। इस मौके पर सौदागर सिंह, संत सिंह, बलिहार सिंह, कुलविंदर सिंह, हरमन सिंह, गुरसंत सिंह मौजूद रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn